Tim ta’ tmien imprendituri mis-Sixth Form tal-Kulleġġ ta’ San Alwiġi se jmorru Tallinn, fl-Estonja, biex jirrappreżentaw lil Malta fil-Finali Ewropej ta’ Young Enterprise Kumpanija tas-Sena. Concentr8 ġew magħżula fil-finali nazzjonali bħala r-rebbieħa tal-HSBC Kumpanija tas-Sena 2013/14, li tagħmel parti mill-programm tal-Junior Achievement (Young Enterprise) Malta Foundation. Għaxar timijiet minn diversi kulleġġi f’Malta u Għawdex ikkompetew għall-premju ewlieni u minbarra dan il-premju, it-tim Concentr8 rebħu tliet premi oħra: L-Aqwa Pjan ta-Negozju, ippreżentat minn Deloitte; L-Aqwa Sistema ta’ Kwalità, ippreżentat mill Adpro; u Il-Premju Intrapriża Soċjali, ippreżentat minn Microsoft. Concentr8 fasslu, żviluppaw u nedew app edukattiv, imsejjaħ DistractMe, li hija disponibbli b’xejn fuq Apple Store u Google Play. L-app huwa speċifikament immirat biex jinkoraġġixxi u jgħin lill-istudenti jiffukaw u jiftakru l-kontenut tal-istudju, filwaqt li jagħmlu reviżjoni tal-eżami bħala parti integrali ta’ użu ta’ kuljum tal-istudenti meta jużaw il-mowbajl, tablet u l-laptop kompjuters tagħhom. L-app huwa mibni apposta għas-sillabu tal-O Levels, iżda huwa ddisinjat b’tali mod versatili li tista’ tiġi estiża għal kważi kull tip ta’ test jew eżami. Il-kontinġent Malti se jkun qed jikkompeti fl-aħħar ta ‘ f’Lulju, matul il-kors ta’ tlett ijiem, kontra 35 pajjiż finalisti Ewropej u bħalissa qed ifittxu appoġġ ta’ kumpaniji għal din l-inizjattiva. Ikunu jistgħu jiġu kkuntattjati b’e-mail: [email protected] jew permezz ta’ www.facebook.com/concentr8ye. Concentr8 żviluppaw l-app bħala parti mill-parteċipazzjoni tagħhom fl-HSBC Company Programme organizzat kull sena mill-Junior Achievement (Young Enterprise) Malta Foundation. Din il-fondazzjoni tippromwovi edukazzjoni Intraprenditorjali, ħiliet fl’impjieg u litteriżmu finanzjarju.